**Výzva na predkladanie ponúk**

Je vypracovaná podľa § 117 zákona NR SR č. 343/2015 Z. z. o verejnom obstarávaní a o zmene a doplnení niektorých zákonov (ďalej len „zákon o verejnom obstarávaní“)

**„****Implementácia opatrení z energetických auditov – stavebné práce„**

**1. Identifikácia obstarávateľa**

Názov organizácie : VAS s.r.o. (Veterinárna asanačná spoločnosť)

IČO : 31587666

DIČ : 2020443810

IČ DPH : SK 2020443810

Sídlo organizácie : Mojšova Lúčka, 011 76 Žilina

Internetová adresa : <https://www.vas-ml.sk/>

Kontaktná osoba vo veciach technickýc: Ing. Vladimír Laluha

Telefón : 0903 527 783

Kontaktná osoba pre VO:

Ing. Dušan Hanulják

mobil: +421 903 890 751

e-mail: hanuljak@tendernet.sk

**2. Predmet zákazky**

Predmetom zákazky sú stavebné práce - Zníženie energetickej náročnosti - na základe schváleného nenávratného finančného príspevku.

**3. Spoločný slovník obstarávania (CPV)**

45213250-0 Stavebné práce na stavbe priemyselných budov

**4. Typ zmluvy, ktorá bude výsledkom verejného obstarávania**

Zmluva o dielo.

V prílohe je uvedený návrh zmluvných podmienok. Tento návrh je záväzný a zmluvné strany sa od jej obsahu môžu pri podpise zmluvy odchýliť len v nepodstatných náležitostiach. Zmluva sa taktiež nesmie zmeniť tak, aby znižovala rozsah povinností pre Dodávateľa.

Obstarávateľ upozorňuje, že zmluva o dielo medzi Obstarávateľom a Dodávateľom nadobudne účinnosť až po splnení odkladacej podmienky, ktorá spočíva v tom, že dôjde ku schváleniu verejného obstarávania poskytovateľom nenávratného finančného príspevku - po vydaní správy z kontroly. Bez vydania takejto správy nie je možné realizovať predmet zákazky.

**5. Miesto dodania predmetu zákazky**

Miesto: Mojšova Lúčka, 011 76 Žilina

**6. Opis predmetu zákazky**

Predmetom zákazky sú stavebné práce v zmysle opisu požadovaných prác nižšie – bližšie špecifikované v prílohe č.3 (výkaz-výmer) a v prílohe č.4 (projektová dokumentácia).

Viac informácií ku schválenému projektu:

Názov projektu: Zníženie energetickej náročnosti vo VAS s.r.o.

Oper. program: 310000 OP KŽP

Kód žiadosti o NFP: NFP310040X315

**7. Predpokladaná hodnota zákazky**

179464,90 EUR bez DPH

**8. Možnosť delenia predmetu zákazky**

Nie.

**9. Variantné riešenie**

Neumožňuje sa.

**10. Termín dodania predmetu zákazky**

Ukončenie realizácie a odovzdanie diela do 6 mesiacov odo dňa prevzatia staveniska.

**11. Financovanie predmetu zákazky**

Predmet zákazky bude financovaný nasledovne:

- z dotačných zdrojov v rámci programu Kvalita životného prostredia,

- zo štátneho rozpočtu,

- z vlastných zdrojov obstarávateľa.

Predmet zákazky sa bude financovať formou bezhotovostného platobného styku na základe vyhotovenej faktúry. Splatnosť faktúry do 60 dní od doručenia faktúry Objednávateľovi. Obstarávateľ na predmet zákazky neposkytuje preddavky.

Objednávateľ bude uhrádzať cenu za Dielo nasledovne:

 - na základe 1. faktúry, ktorú je Zhotoviteľ oprávnený vystaviť na konci mesiaca, počas ktorého objem stavebných prác a dodávok dosiahne 95% zazmluvnenej ceny Diela,

 - na základe konečnej faktúry vo výške 5% ceny Diela, ktorú je Zhotoviteľ oprávnený vystaviť po dokončení Diela, na základe Protokolu o odovzdaní a prevzatí Diela, v ktorom bude uvedené, že Objednávateľ Dielo preberá.

**12. Lehota na predloženie ponuky**

2.4.2021 do 12:00 hod.

**13. Otváranie ponúk**

Čas otvárania ponúk: 6.4.2021 o 13:00 hod

Miesto otvárania ponúk: Kancelária TENDERnet, Budova M KREO, s.r.o., Murgašova 1298/16, 010 01 Žilina, Slovakia

Otváranie ponúk a vyhodnotenie je neverejné z dôvodu aktuálnej situácie spojenej s COVID-19.

**14. Spôsob predloženia ponuky**

Doručenie cenových ponúk sa požaduje v elektronickej podobe na e-mailovú adresu hanuljak@tendernet.sk.

**15. Kritérium na vyhodnotenie ponúk**

Jediným kritériom je celková cena (EUR bez DPH) - 100%.

**16. Spôsob určenia ceny predmetu zákazky**

Navrhovaná zmluvná cena musí byť stanovená podľa zákona č. 18/1996 Z. z. o cenách v znení neskorších predpisov. Uchádzačom navrhovaná zmluvná cena bude vyjadrená v mene EURO.

Uchádzač uvedie navrhovanú zmluvnú cenu v zložení:

- navrhovaná zmluvná cena bez DPH,

Ak uchádzač nie je platcom DPH, na túto skutočnosť upozorní.

- Uchádzači nemajú nárok na úhradu nákladov spojených s prípravou ponuky.

- Cena ponúknutá úspešným uchádzačom, ktorá bude uvedená v kúpnej zmluve, bude jej neoddeliteľnou súčasťou, musí obsahovať cenu za celý predmet zákazky vrátane všetkých súvisiacich výdavkov na predmet zákazky a ostatných odvodov vo výške platnej ku dňu obdržania, resp. zverejnenia výzvy na predkladanie ponúk.

- Obstarávateľ si vyhradzuje právo požadovať v rámci vyhodnotenia ponúk od uchádzačov predložiť rozbor detailnej neobvyklej nízkej ceny položiek uvedených v cenovej ponuke.

**17. Pokyny na vyhotovenie ponuky**

Ponuka musí byť predložená v štátnom jazyku, to znamená v slovenskom jazyku, akceptuje sa ponuka aj v českom resp. anglickom jazyku. Ak cenová ponuka bude obsahovať dokument v inom ako slovenskom, českom alebo anglickom jazyku, musí byť predložený v cenovej ponuke aj jeho preklad do slovenského jazyka. Ak sa zistí rozdiel v obsahu predložených dokladov, rozhodujúci je preklad v štátnom jazyku.

Obsah ponuky:

1. Vyplnený výkaz výmer (príloha č. 3),

2. Návrh na plnenie kritérií (príloha č. 5),

3. Čestné vyhlásenie (príloha č. 1),

4. Vyplnenú a podpísanú Zmluvu o dielo, ktorou uchádzač akceptuje znenie zmluvy (príloha č. 2),

5. Zoznam subdodávateľov, ktorých bude Zhotoviteľ využívať počas realizácie stavby,

6. Certifikát ISO 9001 (systém manažérstva kvality),

7. Certifikát ISO 14001 (systém environmentálneho manažérstva),

8. Doklad o odbornej spôsobilosti osoby prítomnej počas celého trvania plnenia zmluvy na výkon funkcie stavbyvedúceho v rozsahu min. pre oblasť Pozemné stavby.

9. Referenčný list o zrealizovaných zákazkách s podobným predmetom plnenia ako je ten, ktorý sa obstaráva v hodnote plnenia najmenej 150,000.00 ,- EUR bez DPH za posledných 36 mesiacov. Minimálne náležitosti referenčného listu:

- Názov objednávateľa

- Názov zákazky

- Cena za dielo

- Dátum ukončenia stavebných prác

- Kontaktná osoba objednávateľa (tel. číslo)

Nasledujúce dokumenty nie je uchádzač povinný predkladať, obstarávateľ je oprávnený použiť údaje z verejne dostupných zdrojov:

10. Doklad o oprávnení vykonávať činnosť požadovanú v rámci predmetu zákazky nie starší ako 3 mesiace ku dňu predloženia cenovej ponuky - výpis z obchodného registra / výpis zo živnostenského registra alebo iného relevantného registra.

**18. Lehota viazanosti ponúk**

31.12.2021

**19. Vyhodnotenie ponúk**

- Ponuky, ktoré nebudú predložené v súlade s bodom 12, 14 a 17 Výzvy (resp. chýbajúce dokumenty nebudú doplnené ani na základe Žiadosti o doplnenie), nebudú zaradené do hodnotenia ponúk podľa kritéria na vyhodnotenie ponúk.

- Ponuky uchádzačov, ktoré budú predložené v súlade s bodom 12, 14 a 17 Výzvy, budú zoradené do poradia, pričom na prvom mieste bude ponuka uchádzača, ktorý predložil najnižšiu cenu a na poslednom mieste bude ponuka uchádzača, ktorý predložil najvyššiu cenu.

- Ako úspešný uchádzač bude vyhodnotený ten uchádzač, ktorého ponuka sa umiestnila ako 1. v poradí.

- Obstarávateľ prostredníctvom emailu oznámi uchádzačom výsledok vyhodnotenia ponúk.

- Úspešný uchádzač bude emailom vyzvaný na uzatvorenie zmluvy v lehote viazanosti ponúk.

**20. Doplňujúce informácie**

- Uchádzači môžu žiadať o vysvetlenie zadania vrátane všetkých príloh, respektíve rozporovať tieto dokumenty až do 24 hodín pred uplynutím lehoty na predkladanie ponúk. V prípade že obstarávateľ na základe podnetu uchádzača zmení zadanie zákazky , tak zároveň primerane predĺži lehotu na predkladanie ponúk.

- Ak sa vo výzve na predkladanie cenových ponúk resp. v prílohách výzvy uvádzajú údaje alebo odkazy na konkrétneho výrobcu, výrobný postup, značku, obchodný názov, patent alebo typ, umožňuje sa dodávateľom predloženie ponuky s ekvivalentným riešením s porovnateľnými, respektíve lepšími parametrami. Uchádzač, ktorý predkladá ponuku je povinný pred podpisom zmluvy preukázať ekvivalentnosť ním ponúkaného tovaru na základe relevantných dokladov. O splnení podmienky ekvivalentnosti rozhoduje obstarávateľ.

- Obstarávateľ nesmie uzavrieť zmluvu s uchádzačom alebo uchádzačmi, ak majú povinnosť zapisovať sa do registra partnerov verejného sektora, ktorí nemajú v registri konečných užívateľov výhod zapísaných konečných užívateľov výhod alebo ktorých subdodávatelia, ak majú povinnosť zapisovať sa do registra partnerov verejného sektora, ktorí sú obstarávateľovi známi v čase uzavretia zmluvy, nemajú v registri konečných užívateľov výhod zapísaných konečných užívateľov výhod. Povinnosť podľa predchádzajúcej vety musí byť naplnená po celú dobu trvania zmluvy, ktorá je výsledkom postupu verejného obstarávania.

- Úspešný uchádzač vrátane subdodávateľov je povinný strpieť výkon kontroly, auditu a overenia súvisiaceho s predmetom zákazky kedykoľvek počas platnosti a účinnosti zmluvy o poskytnutí nenávratného finančného príspevku, ktorú má obstarávateľ uzatvorenú na spolufinancovanie predmetu zákazky, a to oprávnenými osobami, a poskytnúť im všetku potrebnú súčinnosť.

Oprávnené osoby na výkon kontroly/auditu/overovania sú:

a) Poskytovateľ, s ktorým mám Objednávateľ uzatvorenú Zmluvu o poskytnutí nenávratného finančného príspevku a ním poverené osoby,

b) Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby,

c) Najvyšší kontrolný úrad SR, Úrad vládneho auditu, Certifikačný orgán a nimi poverené osoby,

d) Orgán auditu, jeho spolupracujúce orgány a osoby poverené na výkon kontroly/auditu,

e) Splnomocnení zástupcovia Európskej komisie a Európskeho dvora audítorov,

f) Orgán zabezpečujúci ochranu finančných záujmov ES,

g) Osoby prizvané orgánmi uvedenými v písm. a) až f) v súlade s príslušnými právnymi predpismi SR a právnymi aktmi ES.

Obstarávateľ si vyhradzuje právo neprijať ani jednu z predložených ponúk, ak sa podstatne zmenia okolnosti, za ktorých sa zadávanie zákazky vyhlásilo a nebolo ich možné predvídať.

**21. Konflikt záujmov**

Obstarávateľ je povinný zabezpečiť, aby v celom procese tohto postupu zadávania zákazky nedošlo ku konfliktu záujmov, ktoré by viedlo k narušeniu alebo obmedzeniu hospodárskej súťaže alebo k porušeniu princípu transparentnosti a princípu rovnakého zaobchádzania v tomto verejnom obstarávaní. V prípade identifikovania existencie konfliktu záujmov kedykoľvek v tomto postupe zadávania zákazky obstarávateľom, tento prijme primerané opatrenia a vykoná nápravu pre jeho odstránenie. Opatreniami podľa prvej vety sú najmä vylúčenie zainteresovanej osoby z procesu prípravy alebo realizácie tohto postupu zadávania zákazky alebo úprava jej povinností a zodpovednosti s cieľom zabrániť pretrvávaniu konfliktu záujmov. V prípade nemožnosti odstrániť konflikt záujmov inými účinnými opatreniami, vylúči obstarávateľ v súlade s ustanovením § 40 ods. 6 písm. f) ZVO uchádzača, ktorého sa konflikt záujmov týka, z tohto postupu zadávania zákazky.

**22. Max. výška zdrojov**

Obstarávateľ má pre zákazku vyhradených 179464,90 EUR bez DPH. V prípade ak najvýhodnejšia cenová ponuka bude vyššia ako uvedený finančný limit, obstarávateľ si vyhradzuje právo zrušiť predmetnú súťaž.

**23. Prílohy**

Príloha č. 1 Čestné vyhlásenie

Príloha č. 2 Návrh zmluvných podmienok

Príloha č. 3 Výkaz-výmer

Príloha č. 4 Projektová dokumentácia

Príloha č. 5 Návrh na plnenie kritérií

V ....................................... dňa ..........................

..............................................